U-I-191/20
Datum: 2020-12-16T00:00:00.000+01:00
ecli: ECLI:SI:USRS:2020.U.I.191.20
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 16.12.2020
dokument: US32717
akt: Odlok o Občinskem prostorskem načrtu Mestne občine Nova Gorica (Uradni list RS, št. 13/18 − uradno prečiščeno besedilo), 21. odst. 3. čl.

Pravilnik o minimalnih tehničnih zahtevah za graditev stanovanjskih stavb in stanovanj (Uradni list RS, št. 1/11)
resitev: zavrženje
izrek: Pobuda za začetek postopka za oceno skladnosti enaindvajsetega odstavka 3. člena Odloka o Občinskem prostorskem načrtu Mestne občine Nova Gorica (Uradni list RS, št. 13/18 − uradno prečiščeno besedilo) s Pravilnikom o minimalnih tehničnih zahtevah za graditev stanovanjskih stavb in stanovanj (Uradni list RS, št. 1/11) se zavrže.
stavek: Ustavno sodišče ni pristojno za presojo skladnosti akta lokalne skupnosti s podzakonskim predpisom.
odlocitev: sklep
geslo: 1.5.51.1.27.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Skladnosti dveh zakonov/predpisov.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
podlaga: Člen 25.3, Zakon o Ustavnem sodišču [ZUstS]
vlagatelj: Marta Fišer, Nova Gorica
datum_vloge: 2020-05-10T22:00:00.000Z
datum_odlocitve: 2020-12-15T23:00:00.000Z

# U-I-191/20-6

16. 12. 2020

## SKLEP

Ustavno sodišče je v postopku za preizkus pobude Marte Fišer, Nova Gorica, na seji 16. decembra 2020

### sklenilo:

**Pobuda za začetek postopka za oceno skladnosti enaindvajsetega odstavka 3. člena Odloka o Občinskem prostorskem načrtu Mestne občine Nova Gorica (Uradni list RS, št. 13/18 − uradno prečiščeno besedilo) s Pravilnikom o minimalnih tehničnih zahtevah za graditev stanovanjskih stavb in stanovanj (Uradni list RS, št. 1/11) se zavrže.**

### OBRAZLOŽITEV

Pobudnica izpodbija enaindvajseti odstavek 3. člena Odloka o Občinskem prostorskem načrtu Mestne občine Nova Gorica (v nadaljevanju Odlok), ki opredeljuje pomen v Odloku uporabljenega izraza "lice stanovanjske stavbe". Zatrjuje neskladje s prvim odstavkom 10. člena Pravilnika o minimalnih tehničnih zahtevah za graditev stanovanjskih stavb in stanovanj (v nadaljevanju Pravilnik).

Skladno s četrto alinejo 160. člena Ustave in četrto alinejo prvega odstavka 21. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 − v nadaljevanju ZUstS) je Ustavno sodišče pristojno odločati o skladnosti predpisov lokalnih skupnosti z Ustavo in zakoni. Pobudnica ne zatrjuje neskladja izpodbijane določbe Odloka z Ustavo in zakoni, temveč zatrjuje le njeno neskladje s Pravilnikom, ki je podzakonski predpis. Ustavno sodišče za oceno skladnosti predpisov lokalne skupnosti s podzakonskimi akti ni pristojno.[1] Zato očitkov pobudnice ne more presojati.

Glede na navedeno je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člene Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.

dr. Rajko Knez
Predsednik

---

[^[1]]: Glej sklep Ustavnega sodišča št. U-I-120/09 z dne 25. 5. 2011, 4. točka obrazložitve